พระราชกฤษฎีกาควบคุมโภคภัณฑ์ (ฉบับที่ 10)  พ.ศ. 2535

พระราชกฤษฎีกา

พระราชกฤษฎีกา
ควบคุมโภคภัณฑ์
(ฉบับที่ ๑๐)
พ.ศ.
๒๕๓๕
-------------------

ภูมิพลอดุลยเดช ป.ร.

ให้ไว้ ณ วันที่ ๒๙ มีนาคม พ.ศ. ๒๕๓๕
                                             เป็นปีที่ ๔๗
ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
                        โดยที่เป็นการสมควรกำหนดวิธีการควบคุมโภคภัณฑ์บางชนิดในท้องที่บางแห่ง

เพื่อสวัสดิภาพของประชาชน
                        อาศัยอำนาจตามความในมาตรา
๑๗๕ ของรัฐธรรมนูญแห่งราชอาณาจักรไทย 
และมาตรา ๕แห่งพระราชบัญญัติควบคุมโภคภัณฑ์ พ.ศ. ๒๔๙๕
จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ ดังต่อไปนี้
                        มาตรา
๑  พระราชกฤษฎีกานี้เรียกว่า
"พระราชกฤษฎีกาควบคุมโภคภัณฑ์ 
(ฉบับที่ ๑๐) พ.ศ. ๒๕๓๕"
                        มาตรา
๒ 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป
                        มาตรา
๓  ให้โภคภัณฑ์ควบคุมตามกฎกระทรวง
ฉบับที่ ๑๙ (พ.ศ. ๒๕๓๕) 
ออกตามความในพระราชบัญญัติควบคุมโภคภัณฑ์ พ.ศ. ๒๔๙๕
เป็นโภคภัณฑ์ที่ถูกควบคุมตาม
วิธีการที่กำหนดไว้ในพระราชกฤษฎีกานี้
และภายในท้องที่ที่ระบุไว้ในบัญชีท้ายพระราชกฤษฎีกานี้
                        มาตรา
๔  ห้ามมิให้ผู้ใดนำ ขนย้าย จำหน่าย
มีไว้ในครอบครอง ใช้ หรือ
เปลี่ยนแปลงสภาพซึ่งโภคภัณฑ์ตามพระราชกฤษฎีกานี้
เว้นแต่จะได้รับหนังสืออนุญาตจากผู้ว่า
ราชการจังหวัดแห่งท้องที่
                        การยื่นคำขออนุญาตตามวรรคหนึ่ง
ให้ยื่น ณ สำนักงานพาณิชย์จังหวัดแห่งท้องที่
                        การนำหรือการขนย้ายโภคภัณฑ์ตามพระราชกฤษฎีกานี้แต่ละครั้ง
ต้องได้รับ
หนังสืออนุญาตทุกครั้ง
และผู้นำหรือขนย้ายต้องนำหนังสืออนุญาตนั้นกำกับการนำหรือการ
ขนย้ายไปด้วยทุกครั้ง
                        หนังสืออนุญาตตามวรรคหนึ่ง
ให้เป็นไปตามแบบที่อธิบดีกรมการค้าภายใน
กำหนด
                        มาตรา
๕  หนังสืออนุญาตให้จำหน่าย
มีไว้ในครอบครอง ใช้ หรือเปลี่ยนแปลง
สภาพ ซึ่งโภคภัณฑ์ตามพระราชกฤษฎีกานี้ ให้ใช้ได้จนถึงวันที่
๓๑ ธันวาคม ของปีที่ออกหนังสือ
อนุญาต
                        ถ้าผู้ที่ได้รับหนังสืออนุญาตตามวรรคหนึ่งประสงค์จะขอต่ออายุหนังสืออนุญาต
ให้ยื่นคำขอก่อนหนังสืออนุญาตสิ้นอายุ
และเมื่อได้ยื่นคำขอแล้วให้ประกอบกิจการต่อไปได้
จนกว่าผู้ว่าราชการจังหวัดจะสั่งไม่อนุญาตให้ต่ออายุหนังสืออนุญาตนั้น
                        มาตรา
๖ 
ผู้ใดมีโภคภัณฑ์ตามพระราชกฤษฎีกานี้ไว้ในครอบครองก่อนวันที่
พระราชกฤษฎีกานี้ใช้บังคับ ให้ยื่นคำขออนุญาตมีไว้ในครอบครองภายในสามสิบวันนับแต่วันที่
พระราชกฤษฎีกานี้ใช้บังคับ
หากผู้ว่าราชการจังหวัดแห่งท้องที่เห็นควรไม่อนุญาตให้ออกคำสั่ง
เป็นหนังสือและแจ้งให้ผู้มีไว้ในครอบครองซึ่งโภคภัณฑ์ดังกล่าวนำหรือขนย้ายโภคภัณฑ์นั้น
ออกไปไว้นอกเขตท้องที่ที่ระบุไว้ในบัญชีท้ายพระราชกฤษฎีกานี้
ภายในสิบห้าวันนับแต่วันที่ได้รับ
หนังสือแจ้งการไม่อนุญาต
                        มาตรา
๗ 
โภคภัณฑ์ตามพระราชกฤษฎีกานี้ของส่วนราชการและรัฐวิสาหกิจ
ไม่อยู่ในบังคับแห่งพระราชกฤษฎีกานี้
                        มาตรา
๘ 
ให้รัฐมนตรีว่าการกระทรวงมหาดไทยและรัฐมนตรีว่าการกระทรวง
พาณิชย์รักษาการตามพระราชกฤษฎีกานี้

ผู้รับสนองพระบรมราชโองการ
         อานันท์
ปันยารชุน     

นายกรัฐมนตรี

[ดูข้อมูลจากภาพกฎหมาย]

+-----------------------------------------------------------------------------------------------------+
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากได้มีการนำกรด
แอซีติกล้วน (Glacial acetic acid)
ไปแปรสภาพเป็นน้ำยาเคมีแอซีติก แอนไฮไดรด์ (Acetic 
anhydride) และน้ำยาเคมีแอซีติล คลอไรด์ (Acetyl chloride)
ที่สามารถนำไปใช้ในการผลิต
เฮโรอีนซึ่งเป็นยาเสพติดให้โทษชนิดร้ายแรง
อันเป็นการทำลายสวัสดิภาพของประชาชนและ
ปัจจุบันได้มีการระบุให้กรดดังกล่าวเป็นโภคภัณฑ์ควบคุมแล้วตามกฎกระทรวง
ฉบับที่ ๑๙ 
(พ.ศ. ๒๕๓๕) ออกตามความในพระราชบัญญัติควบคุมโภคภัณฑ์ พ.ศ.
๒๔๙๕ ดังนั้น เพื่อ
ป้องกันมิให้มีการนำโภคภัณฑ์ควบคุมดังกล่าวไปแปรสภาพเพื่อใช้ประโยชน์ในการผลิตเฮโรอีน

สมควรกำหนดวิธีการควบคุมและวางระเบียบในการนำ ขนย้าย
จำหน่าย มีไว้ในครอบครอง ใช้ 
หรือเปลี่ยนแปลงสภาพซึ่งโภคภัณฑ์ควบคุมดังกล่าวในท้องที่บางแห่ง
จึงจำเป็นต้องตราพระราช
กฤษฎีกานี้

[รก.๒๕๓๕/๓๙/๕๖/๖ เมษายน ๒๕๓๕]